text: সারাহ্ মার্গারেট কোয়ালি (জন্ম অক্টোবর ২৩, ১৯৯৪) একজন মার্কিন অভিনেত্রী ও মডেল। ২০১৩ সালে অভিনয়ে অভিষেক হওয়ার পর থেকে তিনি বেশকিছু টেলিভিশন ধারাবাহিক ও হলিউড চলচ্চিত্রে অভিনয় করেছেন। কোয়ালি একটি এমি পুরস্কার ও স্ক্রিন অ্যাক্টর্স গিল্ড পুরস্কারের জন্য মনোনয়ন পেয়েছেন।
  
  অভিনেত্রী অ্যান্ডি ম্যাকডাওয়েলের কন্যা কোয়ালিকে শৈশবে একজন ব্যালেরিনা হিসেবে প্রশিক্ষণ দেওয়া হয়েছিল এবং সংক্ষিপ্ত সময়ের জন্য তিনি মডেলিং করেন। অভিনয়ে তার অভিষেক হয় ২০১৩ সালে নাট্যধর্মী চলচ্চিত্র পালো অলটোতে গৌণ ভূমিকায় অভিনয়ের মাধ্যমে, কিন্তু পরবর্তীতে এইচবিও ধারাবাহিক দ্য লেফট ওভার্সে (২০১৪-১৭) এক কিশোরী চরিত্রে অভিনয়ের জন্য পরিচিতি পান। এরপর কোয়ালিকে ডার্ক কমেডি চলচ্চিত্র দ্য নাইস গাই (২০১৬) এবং নেটফ্লিক্সের সুপারন্যাচারাল থ্রিলার চলচ্চিত্র ডেথ নোটে (২০১৭) দেখা যায়।
  
  কোয়ালি এফএক্স চ্যানেলে জীবনীমূলক নাট্যধর্মী মিনিসিরিজ ফোস/বার্ডনে (২০১৯) অভিনেত্রী ও নৃত্যশিল্পী অ্যান রেইনকিং চরিত্রে অভিনয়ের জন্য প্রশংসিত হন ও ৭১তম প্রাইমটাইম এমি পুরস্কারে মনোনয়ন পান। তার সবচেয়ে বাণিজ্যিক সাফল্য আসে কোয়েন্টিন টারান্টিনোর হাস্যরসাত্মক নাট্যধর্মী ওয়ান্স আপন আ টাইম ইন হলিউড চলচ্চিত্রের মাধ্যমে। এছাড়াও কম বাজেটের ন্যাটিভ সান (২০১৯) এবং আইও (২০১৯) চলচ্চিত্রে অভিনয়ের জন্য প্রশংসা পান।
  
  ব্যক্তিগত জীবন
  ২০১৯ সালের নভেম্বর অনুযায়ী কোয়ালি নিউইয়র্কে বাস করছেন। এর আগে তিনি তার বোন রেইনির সাথে লস অ্যাঞ্জেলেসে থাকতেন। তাদের দুইজনের বুকস নামের একটি কুকুর আছে। কোয়ালি তার বোনকে "আমার আদর্শ, পুরো পৃথিবীতে আমার সবচেয়ে ভালো বন্ধু" বলে বর্ণনা করেন।
  
  চলচ্চিত্র তালিকা
  
  চলচ্চিত্র
  
  টেলিভিশন
  
  ভিডিও গেমস
  
  পুরস্কার ও মনোনয়ন
  
  তথ্যসূত্র
  
  বিষয়শ্রেণী:১৯৯৪-এ জন্ম
  বিষয়শ্রেণী:২১শ শতাব্দীর মার্কিন অভিনেত্রী
  বিষয়শ্রেণী:উত্তর ক্যালিফোর্নিয়ার অভিনেত্রী
  বিষয়শ্রেণী:মন্টানার অভিনেত্রী
  বিষয়শ্রেণী:টেলিভিশন অভিনেত্রী
  বিষয়শ্রেণী:ইংরেজ বংশোদ্ভূত মার্কিন ব্যক্তি
  বিষয়শ্রেণী:ফরাসি বংশোদ্ভূত মার্কিন ব্যক্তি
title: মার্গারেট কোয়ালি